ᱥᱩᱞᱛᱟᱱᱯᱩᱨ, ᱩᱛᱛᱚᱨ ᱯᱨᱚᱫᱮᱥ

ᱥᱩᱞᱛᱟᱱᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱥᱚᱦᱚᱨ ᱟᱨ ᱥᱩᱞᱛᱟᱱᱯᱩᱨ ᱦᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱜᱚᱢᱛᱤ (ᱜᱟᱝᱱᱟᱹᱭ ᱨᱮᱱᱟᱜ ᱢᱤᱫ ᱢᱟᱨᱟᱝ ᱜᱚᱲᱚ ᱤᱡ ᱜᱟᱰᱟ) ᱨᱮᱱᱟᱜ ᱡᱚᱡᱚᱢ ᱯᱟᱥᱛᱟ ᱨᱮ ᱢᱮᱱᱟᱜ, ᱥᱩᱞᱛᱟᱱᱯᱩᱨ ᱫᱚ ᱥᱩᱞᱛᱟᱱᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱯᱷᱮᱭᱡᱟᱵᱟᱫᱽ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱑᱓᱕ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱥᱩᱞᱛᱟᱱᱯᱩᱨ ᱨᱤᱱ ᱦᱚᱲ ᱟᱜ ᱫᱤᱥᱩᱣᱟᱹ ᱯᱟᱹᱨᱥᱤ ᱟᱣᱫᱷᱤ ᱠᱟᱱᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱩᱞᱛᱟᱱᱯᱩᱨ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱓᱗,᱙᱗,᱑᱑᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱑᱙,᱑᱔,᱕᱘᱖ ᱠᱚᱲᱟ ᱟᱨ ᱑᱘,᱘᱒,᱕᱓᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱤᱱ ᱜᱩᱴ ᱮᱞ ᱑,᱑᱐,᱖᱔᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱩᱞᱛᱟᱱᱯᱩᱨ ᱨᱮ ᱥᱮᱪᱮᱫ ᱨᱤᱱ ᱜᱩᱴ ᱮᱞ ᱒᱖,᱕᱗,᱙᱘᱑ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱗᱐.᱑% ᱦᱚᱲ ᱮᱞ ᱘᱑.᱕% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱗᱔.᱔% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱥᱩᱞᱛᱟᱱᱯᱩᱨ ᱨᱤᱱ ᱗+ ᱦᱚᱲ ᱮᱞ ᱟᱜ ᱥᱮᱪᱮᱫ ᱫᱚᱨ ᱘᱗.᱖% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱘᱑.᱖% ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱘᱓.᱒% ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱩᱞᱛᱟᱱᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑᱐᱗,᱖᱔᱐ ᱦᱚᱲ ᱜᱟᱱ ᱢᱮᱱᱟᱜ ᱠᱚᱣᱟ ᱾

ᱚᱛᱱᱚᱜ
ᱥᱩᱞᱛᱟᱱᱯᱩᱨ ᱫᱚ ᱥᱩᱞᱛᱟᱱᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱫ ᱨᱮ ᱯᱷᱮᱭᱡᱟᱵᱟᱫᱽ ᱦᱚᱱᱚᱛ ᱛᱮ ᱮᱛᱮᱫ ᱟᱠᱟᱱᱟ; ᱯᱨᱚᱛᱟᱯᱜᱚᱲ ᱦᱚᱱᱚᱛ ᱤᱫᱤ ᱛᱮ ᱮᱛᱚᱢ ᱥᱮᱱ ᱨᱮ; ᱯᱟᱪᱮ ᱥᱮᱫ ᱨᱮ ᱵᱟᱨᱟᱵᱚᱸᱠᱤ ᱟᱨ ᱨᱟᱭᱵᱟᱨᱮᱞᱤ ᱦᱚᱱᱚᱛ; ᱟᱨ ᱟᱡᱟᱢᱜᱚᱲ, ᱟᱢᱵᱮᱰᱠᱚᱨᱱᱚᱜᱚᱨ, ᱟᱨ ᱡᱚᱣᱱᱯᱩᱨ ᱦᱚᱱᱚᱛ ᱤᱫᱤ ᱛᱮ ᱥᱟᱢᱟᱝ ᱥᱮᱫ ᱨᱮ ᱾

ᱥᱩᱞᱛᱟᱱᱯᱩᱨ ᱨᱮᱱᱟᱜ ᱩᱥᱩᱞ ᱙᱕ ᱢᱤᱴᱚᱨ (᱓᱑᱒ ᱯᱷᱤᱴ) ᱢᱮᱱᱟᱜᱼᱟ ᱾ ᱜᱚᱢᱛᱤ ᱜᱟᱰᱟ ᱥᱩᱨ ᱥᱩᱯᱩᱨ ᱨᱮᱱᱟᱜ ᱛᱟᱨᱟ ᱴᱚᱴᱷᱟ ᱪᱷᱟᱰᱟ ᱠᱟᱛᱮ, ᱥᱩᱞᱛᱟᱱᱯᱩᱨ ᱨᱮᱱᱟᱜ ᱚᱛᱱᱚᱜ ᱨᱮ ᱥᱚᱢᱟᱱ ᱚᱛ ᱥᱮᱞᱮᱫ ᱢᱮᱱᱟᱜᱼᱟ, ᱚᱠᱟ ᱨᱮ ᱯᱩᱨᱟᱹ ᱥᱚᱦᱚᱨ ᱟᱨ ᱦᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱮᱛᱚᱢ ᱴᱷᱟᱶ ᱯᱨᱚᱛᱟᱯᱜᱚᱲ ᱦᱚᱱᱚᱛ ᱞᱮᱠᱟᱛᱮ ᱞᱤᱸᱡᱤᱱᱟ ᱥᱟᱭ ᱜᱟᱰᱟ ᱥᱮᱫ ᱥᱮᱱᱚᱜᱼᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱢᱮᱱᱟᱜᱟᱦ ᱢᱤᱫᱴᱟᱹᱝ ᱞᱟᱹᱠᱛᱤᱭᱟᱱ ᱢᱤᱱᱨᱟᱞ ᱠᱟᱸᱠᱮᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ
ᱥᱩᱞᱛᱟᱱᱯᱩᱨ ᱔ᱼᱞᱮᱱ ᱞᱚᱠᱱᱚᱣ ᱠᱷᱚᱱ ᱵᱟᱨᱟᱬᱚᱥᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱖ ᱟᱨ ᱒ᱼᱞᱮᱱ ᱟᱞᱞᱟᱦᱟᱵᱟᱫᱽ ᱠᱷᱚᱱ ᱟᱭᱚᱫᱷᱭᱟ ᱰᱟᱦᱟᱨ ᱛᱟᱞᱢᱟ ᱠᱷᱚᱱ ᱥᱩᱨ ᱥᱩᱯᱩᱨ ᱨᱮᱱᱟᱜ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ UPSRTC ᱯᱨᱟᱵᱷᱮᱴ ᱮᱡᱮᱸᱥᱤᱭᱚ ᱟᱜ ᱤᱫᱤ ᱛᱮ ᱪᱟᱪᱞᱟᱣ ᱠᱟᱱᱟ ᱮᱢᱟᱱ ᱵᱮᱯᱟᱨ ᱵᱮᱵᱚᱥᱛᱟ ᱥᱟᱶᱛᱮ ᱢᱩᱬ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱢᱮᱱᱟᱜᱼᱟ ᱾

ᱴᱨᱮᱱ
ᱥᱩᱞᱛᱟᱱᱯᱩᱨ ᱨᱮᱞᱣᱮ ᱥᱴᱮᱥᱚᱱ (ᱨᱮᱞᱣᱮ ᱠᱤᱰ:SLN)  ᱥᱩᱞᱛᱟᱱᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ 

ᱩᱰᱟᱹᱱ ᱰᱟᱦᱟᱨ
ᱥᱩᱞᱛᱟᱱᱯᱩᱨ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱤᱞᱞᱦᱟᱵᱟᱫᱽ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱱᱚᱣᱟ ᱙᱙ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱞᱚᱠᱱᱚᱣ ᱩᱰᱟᱹᱱ ᱰᱟᱹᱦᱤ ᱥᱩᱞᱛᱟᱱᱯᱩᱨ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱔ᱼᱞᱮᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ ᱕᱖ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Kamla Nehru Institute of Technology 


ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ